निजी स्कूलों में अनुशासन के नाम पर वसूली
निजी स्कूलों में मनमानी फीस वसूली तो पहले से ही जारी है। वहीं कुछ सीबीएसई स्कूल अनुशासन के नाम पर मनमानी फाइन वसूल रहे हैं। सोमवार को शहर के डीडीएम स्कूल में टीचर के साथ हुई मारपीट की घटना के पीछे की वजह मनमानी फाइन थी। वहीं ज्यादातर पेरेंट्स स्कूल प्रबंधकों की मनमानी की शिकायत या विरोध करने के बजाए चुपचाप फाइन अदा कर देते हैं। इसका फायदा स्कूल प्रबंधन उठाते हैं।
प्राइवेट स्कूलों पर कोई नियंत्रण नहीं
अनाधिकृत रूप से पेरेंट्स प्राइवेट स्कूलों में एडमिशन, री एडमिशन, लेट फीस व बुक्स के लिए मनमानी की शिकायत करते हैं। कई खामियों पर अनुशासन के नाम पर फाइन भी ली जाती है। इन सब की जानकारी होने के बावजूद प्रशासन की ओर से प्राइवेट स्कूलों पर नियंत्रण रखने के लिए कोई कवायद नहीं की जाती है। जिसका खामियाजा पेरेंट्स को ही भुगतना पड़ता है।
फाइन सिस्टम, रोकने जरूरी
प्राइवेट स्कूलों में छात्रों के लिए अनुशासन जरूरी है। लेकिन कई स्कूलों ने अनुशासन के नाम पर फाइन सिस्टम कर दी है। जिसमें मोटी रकम ली जाती है। इससे बच्चों पर असर पड़े या न पड़े उनके पेरेंट्स के जेब पर जरूर असर पड़ता है।
डरकर भागा था बच्चा
डीडीएम स्कूल में 9 कक्षा के जिस छात्र के रोजाना देर से पहुंचने पर फाइन (जुर्माना) किया था। वह फाइन के डर से सोमवार को स्कूल जाने के बजाए भाग गया था। बाद में पेरेंट्स को इसकी जानकारी हुई तो उसे खोजकर वापस लाए थे।
मोबाइल पर नहीं देते मैसेज
स्मार्ट मोबाइल के जमाने में स्कूल से नोटिस या अन्य सूचना सीधे पेरेंट्स के मोबाइल नंबर पर भेज दिए जाते हैं। लेकिन जब फाइन की बात आती है तो स्कूल प्रबंधन छात्रों को नोटिस थमाकर या मौखिक रूप से उसे अदा करने को कहता है।
हालात
mag_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva kas_Deva